**PROJEKTAS**

**BIUDŽETINIŲ ĮSTAIGŲ ŠALČININKŲ R. DIEVENIŠKIŲ ,,RYTO“ GIMNAZIJOS IR ŠALČININKŲ R. POŠKONIŲ LOPŠELIO - DARŽELIO REORGANIZAVIMO SĄLYGŲ APRAŠAS**

**I SKYRIUS**

**BENDROSIOS NUOSTATOS**

1. Biudžetinių įstaigų Šalčininkų r. Dieveniškių ,,Ryto“ gimnazijos ir Šalčininkų r. Poškonių lopšelio - darželio reorganizavimo sąlygų aprašas (toliau – Aprašas) nustato Šalčininkų r. Poškonių lopšelio - darželio reorganizavimą prijungimo prie Šalčininkų r. Dieveniškių ,,Ryto“ gimnazijos būdu.

**II SKYRIUS**

**INFORMACIJA APIE REORGANIZAVIME DALYVAUJANČIUS JURIDINIUS ASMENIS**

2. Reorganizuojamas juridinis asmuo, kurio:

2.1. pavadinimas – – Šalčininkų r. Poškonių lopšelis – darželis (toliau – Poškonių lopšelis – darželis);

2.2. teisinė forma – biudžetinė įstaiga;

2.3. buveinė: Mokyklos g. 4, LT-17134 Poškonių kaimas., Šalčininkų r.;

2.4. kodas 191410597;

2.5. registro tvarkytojas – valstybės įmonė Registrų centras.

3. Reorganizavime dalyvaujantis juridinis asmuo, kurio:

3.1. pavadinimas – Šalčininkų r. Dieveniškių ,,Ryto“ gimnazija (toliau – . Dieveniškių ,,Ryto“ gimnazija);

3.2. teisinė forma – biudžetinė įstaiga;

3.3. buveinė:. Geranionų g. 34, LT-17138 Dieveniškių k., Šalčininkų r.;

3.4. kodas 191416511;

3.5. registro tvarkytojas – valstybės įmonė Registrų centras.

**III SKYRIUS**

**REORGANIZAVIMO TIKSLAS, PAGRINDIMAS IR BŪDAS.**

**PO REORGANIZAVIMO VEIKLĄ BAIGIANTIS IR VEIKLĄ TĘSIANTIS JURIDINIAI ASMENYS**

4. Reorganizavimo pagrindimas – reorganizavimas vykdomas įgyvendinant Nacionalinę švietimo politiką, vadovaujantis Šalčininkų rajono savivaldybės tarybos 2020 m. balandžio 15d. sprendimu Nr. T- 304 „Dėl sutikimo reorganizuoti biudžetines įstaigas

Pagrindinis reorganizavimo tikslas – racionalesnis ir efektyvesnis turimų išteklių panaudojimas, pertvarkant švietimo įstaigų tinklą, tenkinant vaikų poreikius, užtikrinant mokymo ir mokymosi kokybę, bei efektyvesnis Savivaldybės biudžeto lėšų panaudojimas.

5.Reorganizavimo būdas – prijungimas: Šalčininkų r. Poškonių lopšelis – darželis“ prijungiamas prie Šalčininkų r. Dieveniškių ,,Ryto“ gimnazijos. Dieveniškių ,,Ryto“ gimnazija kaip juridinis asmuo, po reorganizavimo tęsia savo veiklą, o Poškonių lopšelis – darželis“, kaip savarankiškas juridinis asmuo, po reorganizavimo baigia savo veiklą ir tampa tęsiančio veiklą juridinio asmens Dieveniškių ,,Ryto“ gimnazijos Poškonių ugdymo skyriumi;

6. Reorganizavimo pabaiga – Poškonių lopšelio - darželio, kaip savarankiško juridinio asmens, išregistravimo iš Juridinių asmenų registro data (ne vėliau kaip 2020 m. rugpjūčio 31 d.).

7. Po reorganizavimo veiklą tęsia juridinis asmuo, kurio:

7.1. pavadinimas – – Šalčininkų r. Dieveniškių ,,Ryto“ gimnazija;

7.2. teisinė forma – biudžetinė įstaiga;

7.3. buveinė: Geranionų g. 34, LT-17138 Dieveniškių k., Šalčininkų r.;

7.4. kodas 191416511;

7.5. savininkas – Šalčininkų rajono savivaldybė. Savininko teises ir pareigas įgyvendinanti institucija – Šalčininkų rajono savivaldybės taryba;

7.6. registro tvarkytojas – valstybės įmonė Registrų centras.

8. Dieveniškių ,,Ryto“ gimnazijai pereina visos reorganizuoto Poškonių lopšelio - darželio teisės ir pareigos.

**IV SKYRIUS**

**REORGANIZUOJAMO JURIDINIO ASMENS IR TĘSIANČIO VEIKLĄ PO REORGANIZAVIMO JURIDINIO ASMENS FUNKCIJOS**

9. Poškonių lopšelio - darželio direktorius ir Dieveniškių ,,Ryto“ gimnazijos direktorius:

9.1. Iki 2020 m. balandžio 23 d. apie Reorganizavimo sąlygų aprašo parengimą vieną kartą viešai paskelbia švietimo įstaigos nuostatuose nurodytame šaltinyje, švietimo įstaigos ir Savivaldybės interneto svetainėse bei raštu praneša visiems kreditoriams.

9.2. Ne vėliau kaip pirmą Reorganizavimo sąlygų aprašo paskelbimo dieną Juridinių asmenų registrui pateikia dokumentus (skelbimą apie Reorganizavimo sąlygų aprašo paskelbimą spaudoje, prašymą įregistruoti juridinio asmens teisinį statusą, Reorganizavimo sąlygų aprašą ir dokumentą, patvirtinantį, kad sumokėtas mokestis už Reorganizavimo sąlygų aprašo įregistravimą), reikalingus reorganizuojamų įstaigų statusui įregistruoti.

9.3. Iki 2020 m. balandžio 23 d. teisės aktų nustatyta tvarka teikia Šalčininkų rajono savivaldybės tarybai tvirtinti Poškonių lopšelio - darželio ir Dieveniškių ,,Ryto“ gimnazijos Reorganizavimo sąlygų aprašą, kurį per 5 dienas nuo patvirtinimo pateikia valstybės įmonei Juridinių asmenų registrui.

10. Dieveniškių ,,Ryto“ gimnazijos direktorius iki 2020 m. birželio 20 d. parengia ir teikia Šalčininkų rajono savivaldybės tarybai tvirtinti Dieveniškių ,,Ryto“ gimnazijos naujos redakcijos nuostatus, kuriuos iki 2020 m. rugpjūčio 31 d. pateikia registruoti valstybės įmonei Juridinių asmenų registrui.

11. Poškonių lopšelio - darželio direktorius teisės aktų nustatyta tvarka išregistruoja Poškonių lopšelį - darželį iš valstybės įmonės Juridinių asmenų registro iki 2020 m. rugpjūčio 31 d.

12. Poškonių lopšelio - darželio direktorius apie švietimo įstaigos reorganizavimąraštu praneša kiekvieno vaiko vienam iš tėvų (globėjų) ne vėliau kaip per vieną mėnesį nuo sprendimo priėmimo dienos.

13. Poškonių lopšelio - darželio ir Dieveniškių ,,Ryto“ gimnazijos direktoriai iki 2020 m. birželio 20 d. suderina Dieveniškių ,,Ryto“ gimnazijos pareigybių sąrašą ir etatų skaičių su Šalčininkų rajono savivaldybės administracijos Švietimo ir sporto skyriumi (toliau – Skyrius).

14. Dieveniškių ,,Ryto“ gimnazijos direktorius iki 2020 m. rugpjūčio 1 d. teikia Savivaldybės tarybai Dieveniškių ,,Ryto“ gimnazijos didžiausią leistiną pareigybių (etetų) skaičių.

15. Šalčininkų rajono savivaldybės meras teisės aktų nustatyta tvarka įspėja Poškonių lopšelio – darželio direktorių apie darbo sąlygų pasikeitimą ar atleidimą, nesutikus dirbti pakeistomis sąlygomis.

16. Poškonių lopšelio - darželio direktorius surengia konsultacijas su darbuotojų atstovais apie darbo sąlygų pasikeitimą pagal poreikį, bet ne vėliau kaip per vieną mėnesį nuo sprendimo reorganizuoti priėmimo.

17. Poškonių lopšelio - darželio direktorius teisės aktų nustatyta tvarka įspėja darbuotojus apie darbo sąlygų pasikeitimą ar galimą atleidimą, jeigu jie nesutinka dirbti pakeistomis darbo sąlygomis.

18. Darbuotojų, su kuriais darbo sutartys sudarytos su Poškonių lopšeliu - darželiu, darbo santykiai tęsiami Dieveniškių ,,Ryto“ gimnazijoje. Nesutarus dėl darbo santykių Dieveniškių ,,Ryto“ gimnazijoje, darbo sutartys nutraukiamos iki 2020 m. rugpjūčio 31 d. Lietuvos Respublikos darbo kodekso nustatyta tvarka. Darbo sutarčių nutraukimo pagrindas taip pat būtų etatų ir klasių (grupių) komplektų skaičiaus mažinimas, patvirtintas Šalčininkų rajono savivaldybės tarybos.

19. Skyrius ieško galimybių darbuotojus, kurių pareigybės panaikinamos, įdarbinti kitose rajono švietimo įstaigose ir apie jas informuoja Poškonių lopšelio - darželio direktorių.

20. Šalčininkų rajono savivaldybės administracijos Finansų ir biudžeto skyrius parengia ir teikia Šalčininkų rajono savivaldybės tarybai tvirtinti patikslintą Dieveniškių ,,Ryto“ gimnazijos 2020 metų biudžeto programos sąmatą.

**V SKYRIUS**

**TURTO VERTINIMAS IR INVENTORIZAVIMO TVARKA**

21. Administracijos direktoriaus įsakymu sudaroma komisija Poškonių lopšelio - darželio direktoriaus reikalų perdavimui - priėmimui.

22. Poškonių lopšelio - darželio direktoriui pavedama inventorizuoti valdomą Savivaldybės ir valstybės turtą, dalyvaujant Dieveniškių ,,Ryto“ gimnazijos materialiai atsakingam asmeniui.

23. Poškonių lopšelio - darželio teisės, pareigos ir joms vykdyti reikalingi dokumentai, inventorizuotas turtas , archyvai, informacija apie įformintus bendruosius dokumentus (išskyrus buhalterinės apskaitos dokumentus) teisės aktų nustatyta tvarka pagal perdavimo ir priėmimo aktus perduodami po reorganizavimo veiksiančiai Dieveniškių ,,Ryto“ gimnazijai iki 2020 m. rugpjūčio 31 d.

24. Pasirašius perdavimo ir priėmimo aktą, nuo pasirašymo momento už Poškonių lopšelio - darželio perduotų apskaitos dokumentų ir finansinės atskaitomybės bei kitų dokumentų apsaugos organizavimą atsako Dieveniškių ,,Ryto“ gimnazijos direktorius.

**VI SKYRIUS**

**BAIGIAMOSIOS NUOSTATOS**

25. Poškonių lopšelio - darželio ir Dieveniškių ,,Ryto“ gimnazijos direktoriai reorganizacijos metu užtikrina nepertraukiamą uždavinių ir funkcijų, nustatytų Lietuvos Respublikos švietimo įstatyme, biudžetinių įstaigų nuostatuose bei kituose teisės aktuose, vykdymą.

26. Pasirašius turto perdavimo - priėmimo aktus, Poškonių herbinis antspaudas ir spaudas sunaikinami įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_